ΓΡΑΠΤΗ ΕΡΩΤΗΣΗ E-2265/02

υποβολή: Michl Ebner (PPE-DE) προς την Επιτροπή

(24 Ιουλίου 2002)

Θέμα: Εναρμόνιση του τομέα των θηροφυλάκων

Στα περισσότερα κράτη μέλη της Ευρωπαϊκής Ένωσηςπάρχουν θηροφύλακες οι οποίοι μεριμνούν για τις ανάγκες της προστασίας του περιβάλλοντος και της φύσης καθώς και της θήρας και της προστασίας της θήρας, και μάλιστα συχνά χωρίς αμοιβή.

Ο ορκωτός θηροφύλακας διαχειρίζεται και προστατεύει την πανίδα και τη χλωρίδα και είναι εξειδικευμένος στον τομέα αυτό. Μέσω προσεκτικής διαχείρισης συμβάλλει στην ισορροπία των διαφόρων ειδών ζώων, παραδίδει μαθήματα σε σχολεία και δημόσια ιδρύματα με τη βοήθεια οπτικών μέσων και, με τον τρόπο αυτό, εξοικειώνει το ακροατήριό του με το φυσικό περιβάλλον. Ορισμένες φορές, ωστόσο,ποχρεούται να επέμβει στους κανόνες της φύσης, όταν χρειάζεται να δώσει τέλος στη ζωή βαριά τραυματισμένου άγριου θηράματος στο δάσος, ή και στους δρόμους, ή πρέπει να διαδραματίσει ρυθμιστικό ρόλο όταν ο αριθμός άγριων θηραμάτων είναιπερβολικάψηλός και συντελεί στην πρόκληση ζημιών.

Σε ορισμένα κράτη μέλη, λ.χ., στο Βέλγιο, την Αυστρία, τη Γερμανία, τη Μεγάλη Βρετανία, τις Κάτω Χώρες και το Λουξεμβούργο,πάρχουν εθνικές και περιφερειακές ενώσεις θηροφυλάκων οι οποίες μεριμνούν για τα συμφέροντα, την προστασία και την κατάρτιση των ορκωτών θηροφυλάκων.

Μπορεί η Επιτροπή να αναφέρει εάνπάρχουν, ή έχουν ληφθεί, ή πρόκειται να ληφθούν μέτρα εναρμόνισης στον τομέα των θηροφυλάκων·

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-2264/02 και E-2265/02

(16 Σεπτεμβρίου 2002)

Η Επιτροπή δεν διαθέτει στοιχεία για την κατάσταση και τον αριθμό των θηροφυλάκων και των ορκωτών θηροφυλάκων, διότι τα θέματα αυτά ανήκουν στις περιφερειακές ή εθνικές πολιτικές και επομένως εμπίπτουν στην αρμοδιότητα των κρατών μελών.

Το θέμα της ενδεχόμενης εισαγωγής, εκ μέρους της Επιτροπής, μέτρων εναρμόνισης για τους θηροφύλακες συνδέεται με την αμοιβαία αναγνώριση των διπλωμάτων για την οποίαπάρχουν κυρίως δύο οδηγίες.

Η οδηγία του Συμβουλίου αριθ. 89/48/ΕΟΚ της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1). Η οδηγία αυτή έχει συμπληρωθεί από την οδηγία του Συμβουλίου αριθ. 92/51/ΕΟΚ της 18ης Ιουνίου 1992 για διπλώματα μικρότερης διάρκειας από τρία έτη(2). Οι ίδιες αρχές εφαρμόζονται και για τις δύο οδηγίες. Ένα άτομο που διαθέτει τα απαιτούμενα επαγγελματικά προσόντα για την άσκηση ενός επαγγέλματος σε ένα κράτος μέλος θα έπρεπε κατάρχήν να δύναται να ασκεί το ίδιο αυτό επάγγελμα σε ένα άλλο κράτος μέλος.

Οι δύο οδηγίες αναφέρονται σε νομοθετικά κατοχυρωμένα επαγγέλματα· δηλαδή τα επαγγέλματα για τα οποία η εθνική νομοθεσία επιβάλει, ως απαραίτητο όρο για την πρόσβαση στο επάγγελμα, την κατοχή διπλώματος. Γενικώς, το επάγγελμα του δασοφύλακα δεν φαίνεται να είναι νομοθετικά κατοχυρωμένο στα κράτη μέλη. Εξάλλου, πρέπει να σημειωθεί ότι οι οδηγίες εφαρμόζονται μόνο για επαγγελματικές δραστηριότητες για τις οποίεςπάρχει αμοιβήπό οποιαδήποτε μορφή.

Η Επιτροπή δεν γνωρίζει τα προβλήματα που ενδέχεται να προκύψουν από την αναγνώριση των επαγγελματικών προσόντων των θηροφυλάκων. Δεν έχει προς το παρόν την πρόθεση να εναρμονίσει τη νομοθεσία σάυτόν τον τομέα. Κάθε κράτος μέλος είναι ελεύθερο να κατοχυρώνει νομοθετικά τα επαγγέλματα στην επικράτειά του.

(1) ΕΕ L 19 της 24.1.1989.

(2) Οδηγία του Συμβουλίου αριθ. 92/51/ΕΟΚ της 18ης Ιουνίου 1992 σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία αριθ. 89/48/ΕΟΚ, ΕΕ L 209 της 24.7.1992.